Sacrosancto et exorabili loco Cluniaco, ubi preest domnus Maiolus abbas. Dono ego Atto, sacerdos, Deo et sanctis apostolis ejus Petro et Paulo, pro remedio animæ meæ, patris mei et matris, ceterorumque parentum meorum, ut propicius sit nobis omnipotens Dominus, quasdam res quæ sunt sitæ in pago Augutunense (sic), in villa que dicitur Vallis, hoc est curtile unum; et terminat terra Rotberti a mane, a sero de ipsa hereditate, terminat a media die aqua Bareia, a cercia via publica. Si quis hanc donationem calumpniare presumpserit, non vindicat quod repetit, sed coactus auri libras IIas persolvat, et inantea firma et stabilis permaneat, stipulatione subnixa. Actum Cluniaco publice. Has res predictas ea ratione dono ut habitatores jam dicti loci a presenti die faciant quicquid voluerint. Signum Attonis, qui fieri et firmare rogavit. S. Annonis. S. Otberti. [Data mense martio, anno XXXV Lotharii regis. Constancius scripsit.]